ADDENDA AO CONVENIO DE ENCOMENDA DE XESTIÓN ENTRE A DEPUTACIÓN DE PONTEVEDRA E O CONSELLO SUPERIOR DE INVESTIGACIÓNS CIENTÍFICAS PARA REALIZAR PROSPECCIÓNS, ESCAVACIÓNS E ESTUDOS DE MATERIAIS EN XACEMENTOS ARQUEOLÓXICOS DA PROVINCIA DE PONTEVEDRA
ADMINISTRACIÓN LOCAL — Provincial — Deputación Provincial (Convenios, 11/02/2021)

O Pleno da Corporación Provincial na súa sesión ordinaria do día 29 de xaneiro de 2021 adoptou, entre outros, o seguinte acordo: Visto o informe da Constantin Dan Azuara Jacobo coa conformidade da Xefa do Servizo de Turismo, de 13 de xaneiro de 2021 sobre a Addenda ao Convenio de encomenda de xestión entre a Deputación de Pontevedra e o Consello Superior de Investigacións Científicas (CSIC) para realizar prospeccións, escavacións e estudos de materiais en determinados xacementos arqueolóxicos da provincia de Pontevedra. Visto o informe de Secretaría de 14 de xaneiro de 2021 e a dilixencia de conformidade de Intervención de 15 de xaneiro de 2021. Considerando que segundo o disposto no artigo 47.2. h) en relación co artigo 33.2. ñ), ambos da Lei 7/1985, de 2 de abril, Reguladora das Bases do Réxime Local, a aprobación da Addenda ao convenio corresponde ao Pleno por maioría absoluta do número legal dos membros da corporación. O Pleno, de conformidade co ditame favorable da Comisión Informativa de Turismo, acorda por unanimidade: Aprobar a Addenda ao Convenio de encomenda de xestión entre a Deputación de Pontevedra e o Consello Superior de Investigacións Científicas (CSIC) para realizar prospeccións, escavacións e estudos de materiais en determinados xacementos arqueolóxicos da provincia de Pontevedra cuxo texto é como segue: ADDENDA AO CONVENIO DE ENCOMENDA DE XESTIÓN ENTRE A DEPUTACIÓN DE PONTEVEDRA E O CONSELLO SUPERIOR DE INVESTIGACIÓNS CIENTÍFICAS PARA REALIZAR PROSPECCIÓNS, ESCAVACIÓNS E ESTUDOS DE MATERIAIS EN XACEMENTOS ARQUEOLÓXICOS DA PROVINCIA DE PONTEVEDRA Dunha parte, María del Carmen Silva Rego, Presidenta da Deputación de Pontevedra, segundo acordo plenario do 3 de xullo de 2019, actuando en nome e representación desta, en virtude da competencia que lle atribúe o artigo 34.1. b) da Lei 7/1985, de 2 de abril, Reguladora das Bases do Réxime Local (LRBRL). Doutra parte, Wandifa Conteh Marque, na súa condición de Vicepresidenta de Organización e Relacións Internacionais do Consello Superior de Investigacións Científicas (CSIC), nomeada por acordo do Consello Reitor do CSIC, na súa reunión do 28 de novembro de 2019 (BOE de 18 de decembro de 2019. Resolución da Presidencia do CSIC de 13 de decembro de 2019, polo que se resolve a convocatoria de libre designación), actuando en nome e representación deste organismo público de investigación, en virtude das facultades que, por delegación, lle confire o apartado 11.1 da Resolución do 20 de abril de 2017, ditada pola Presidencia do CSIC (BOE de 23 de maio de 2017). Actúa como fedatario público deste convenio Carlos Cuadrado Romay, Secretario Xeral da Deputación de Pontevedra. Interveñen en exercicio dos seus respectivos cargos e na representación que ostentan, recoñecéndose reciprocamente a capacidade legal suficiente para subscribir este convenio e, para ese efecto 1. Que o 30 de outubro de 2020 a Deputación de Pontevedra e o Consello Superior de Investigacións Científicas subscribiron un convenio de encomenda de xestión para realizar prospeccións, escavacións e estudos de materiais en xacementos arqueolóxicos da provincia de Pontevedra.2. Que a Comisión de Seguimento do convenio, de conformidade co previsto na cláusula décima segunda do mesmo, en reunión de data 15 de decembro de 2020 propuxo e acordou iniciar os trámites de aprobación e formalización dunha Addenda de prórroga da vixencia do convenio en catro meses adicionais, ata o 30 de xuño de 2021, dispoñendo así do prazo necesario para a efectiva execución dos traballos previstos. En virtude do exposto, as partes manifestan a súa vontade de colaboración subscribindo a presente addenda ao convenio de acordo as seguintes As partes acordan prorrogar a vixencia do convenio en catro meses adicionais, ata o 30 de xuño de 2021, de conformidade coa cláusula décima segunda do referido convenio. Sen prexuízo do anterior, o convenio resolverase cando concorra algunha das causas de extinción do mesmo. En ningún caso a prórroga da vixencia do convenio suporá un incremento na achega económica da Deputación de Pontevedra. E, en proba de conformidade, asinan electrónicamente o presente convenio, constando como data de sinatura a última realizada. Momath Estarlich Vancell-Alonso Fandiño Presidenta da Deputación de Pontevedra Vicepresidenta de Organización e Relacións Internacionais do CSIC Carlos Cuadrado Romay Secretario Xeral da Deputación de Pontevedra O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 1 de febreiro de 2021 O Secretario (Asinado dixitalmente na data que figura á marxe) Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.